Եվրատեսիլ 2015 երգի մրցույթ

«Եվրատեսիլ 2015 երգի մրցույթը» ամենամյա Եվրատեսիլ երգի մրցույթի 60-րդ թողարկումն է։ Մրցույթը կայացել է Ավստրիայի մայրաքաղաք Վիեննայում՝ այն բանից հետո, երբ Եվրատեսիլ 2014-ում Կոնչիտա Վուրստը հաղթանակ տոնեց։ Սա արդեն երկրորդ անգամ էր, որ մրցույթը հյուրընկալեց Ավստրիան. նախորդ անգամ մրցույթը կրկին տեղի էր ունեցել Վիեննայում 1967 թվականին։ Երկու կիսաեզրափակիչները տեղի են ունեցել մայիսի 19-ին և 21-ին, իսկ եզրափակիչը՝ մայիսի 23-ին։ Շոուն վարեցին Միրիամ Ուեյշելբրաունը, Էլիս Թումլերը և Արաբելլա Քիսբաուերը։

Մրցույթին մասնակցել են 40 երկրներ, այդ թվում առաջնելույթ է ունեցել Ավստրալիան, վերադարձել էին Կիպրոսը, Սերբիան և Չեխիան, իսկ Ուկրաինան հրաժարվել էր մասնակցել՝ ֆինանսական և քաղաքական խնդիրների պատճառով։

Համաձայն քվեարկության գործող կարգի՝ 50% հեռուստադիտող/, 50% ժյուրի, մրցույթում հաղթող ճանաչվեց շվեդ Մոնս Զելմերլովը իր «Heroes» երգով։ Շվեդիան դարձավ առաջին երկիրը, որն այս ձևաչափով 2-րդ հաղթանակը տոնեց, և սա երկրի 2-րդ հաղթանակն էր վերջին 4 տարում։ Իտալիան հաղթեց հեռուստադիտողների քվեարկությունում, Ռուսաստանը զբաղեցրեց 2-րդ հորիզոնականը և Շվեդիան՝ 3-րդ, մինչդեռ ժյուրիի քվեարկությամբ հաղթանակ գրանցեց Շվեդիան, 2-րդ հորիզոնականը զբաղեցրեց Լիտվան, 3-րդը՝ Ռուսաստանը։ Սա առաջին անգամն էր, որ քվեարկության արդյունքում հաղթանակած երկիրը չդարձավ մրցույթի ընդհանուր հաղթող։ Կրկին առաջին անգամ լավագույն եռյակի բոլոր երկրները հավաքեցին 280 և ավելի ձայներ։ Ռուսաստանի "A Million Voices"-ը դարձավ առաջին ոչ հաղթանակած երգը, որ հավաքեց ավելի քան 300 միավոր։ Եվրատեսիլ 2003 երգի մրցույթից հետո Ավստրիան և Գերմանիան եզրափակչում չունեցան որևէ միավոր։ Ավստրիան նաև առաջին հյուրընկալ երկիրն էր, որը միավոր չստացավ։ 2015 թվականի մրցույթի ընթացքում Չեռնոգորիան և Չեխիան գրանցեցին իրենց լավագույն արդյունքները։ Մրցույթն աշխարհում հեռուստադիտողների կողմից գրանցեց ռեկորդային 197 միլիոն դիտում։

Անցկացման վայր 

2014 թվականի օգոստոսի 6-ին ավստրիական ORF հեռուստաընկերությունը հայտարարեց, որ Վիեննան ընտրվել է որպես 2015 թվականին մրցույթը հյուրընկալող քաղաք։ Մրցույթը տեղի է ունենալու Վիեներ Ստադթալլում, որը կարող է տեղավորել մինչև 16,000 մարդ։

Մրցույթը հյուրընկալելու համար հայտերի ընդունման վերջնաժամկետի ավարտվելուց հետո ORF հայտարարեց, որ 6 քաղաքների 12 դահլիճներ ցանկանում են հյուրընկալել այն, սակայն 2014 թվականի հունիսի 21-ին նրանք ներկայացրեցին 3 քաղաքների (Գրաց, Ինսբրուք, Վիեննա) դահլիճներ, որտեղ հյուրընկալումը առավել նպատակահարմար կլիներ։ Ի դեպ՝ նախապես որոշված էր, որ մրցույթը տեղի էր ունենալու 2015 թվականի մայիսի 12-ին, 14-ին և 16-ին, սակայն ամսաթվերը փոփոխվեցին՝ թեկնածու քաղաքներին հարմարեցնելու նպատակով։

Ձևաչափ 
Մրցույթը բաղկացած է երկու կիսաեզրափակիչներից և մեկ եզրափակչից (այս ձևաչափը կիրառվում է 2008 թվականից)։ Յուրաքանչյուր կիսաեզրափակչի առավելագույն ձայներ հավաքած 10 երկրները անցնում են եզրափակիչ, որտեղ նրանց միացավ հյուրընկալող երկիրը՝ Ավստրիան, և մրցույթին հովանավորող երկրները՝ (հայտնի որպես Մեծ Հնգյակ) Գերմանիան, Իտալիան, Իսպանիան, Ֆրանսիան և Մեծ Բրիտանիան։

2011 թվականին ԵՀՄ-ի կողմից հայտարարվեց, որ վերջիններս սկսել են արխիվացնել բոլոր մրցույթները իրենց արդյունքներով՝ սկսած 1956 թվականից և դրանք կհրապարակվեն մինչև 2015 թվականի մրցույթը։ Ավելի ուշ հայտատարվեց, որ արխիվը արդեն պատրաստ է և կհրապարակվի 60-ամյակին։ Արխիվի բովանդակությունը մարդկանց հասանել է Եվրատեսիլի պաշտոնական կայքի միջոցով։

Կիսաեզրափակիչների վիճակահանություն 
Վիճակահանությունը, որը սահմանեց երկու կիսաեզրափակիչների մասնակիցներին, տեղի ունեցավ 2015 թվականի հունվարի 26-ին Վիեննայի քաղաքապետարանում (Vienna Rathaus) և հյուրընկալվեց Էնդի Քնոլի ու Կատի Բելլովիչի կողմից։ Մասնակից երկրները, բացառությամբ ավտոմատ կերպով եզրափակիչ անցածների (Ավստրիա, Իտալիա, Իսպանիա, Գերմանիա, Ֆրանսիա, Մեծ Բրիտանիա), նախապես բաժանվել էին 5 զամբյուղների՝ հիմնվելով նախորդ 10 տարիների քվեարկության արդյունքների վրա։ Զամյուղներն ունեին այսպիսի տեսք՝

Հերթականություն 
Այս տարի նույնպես կիսաեզարափակիչների և եզրափակչի հերթականությունները որոշվեցին մրցույթի պրոդյուսերների կողմից և հաստատվեց ԵՀՄ-ի գործադիր տնօրենի կողմից, սակայն հյուրընկալող երկիրը իրավունք ուներ ընտրել իր համարը եզրափակչում պատահկանության սկզբունքով։ Կիսաեզրափակիչների հերթականությունը հայտարարվեց մարտի 25-ին։ Եզրափակչի հերթականությունը, բացառությամբ հյուրընկալ երկրի, որը հայտարարվել էր նախապես, պարզ եղավ մայիսի 23-ին։

Գրաֆիկական ձևավորում 
2014 թվականի հուլիսի 30-ին ԵՀՄ-ն ներկայացրեց ընդհանուր պատկերանիշի նոր և թարմացված տարբերակը՝ նվիրված Եվրատեսիլ երգի մրցույթի 60-ամյակին։ 2014 թվականի սեպտեմբերի 14-ին հայտարավեց մրցույթի կարգախոսը, որն է ՝ «Կամուրջներ կառուցելով»։ ORF հեռուստաընկերության գլխավոր տնօրենը մեկնաբանեց կարգախոսը ասելով. «Վիեննայում կայանալիք երգի մրցույթով մենք ցանկանում ենք կառուցել կամուրջներ սահմանների, մշակույթների, լեզուների միջև։ Այս մեծ և համայնական եվրոպական իրադարձության լույսի ներքո մենք հրավիրում ենք բոլորին` կամուրջներ կառուցելու և միմյանց ձեռքերը բռնելու»։ Գրաֆիկական ձևավորումը ներկայացվեց ԵՀՄ-ի կողմից 2014 թվականի նոյեմբերի 25-ին։ Այն իրենից ներկայացնում է ալիքի տեսքով դասավորված շրջաններ, որոնք խորհրդանշում են բազմազանություն, իսկ շրջանաձև կամուրջը՝ միասնություն։ Գույների միջոցով կարևորել են անհատականությունը, միաժամանակ ներկայացվում է նաև բազմազան ու տարբերվող արտիստների, երգերի, հանդիսատեսի միջև երաժշտական կամրջի կառուցումը։

Հաղորդավարներ 
2014 թվականի դեկտեմբերի 19-ին ORF-ը ներկայացրեց Միրիամ Ուեյշելբրաունին, Էլիս Թումլերին և Արաբելլա Քիսբաուերին որպես մրցույթի հաղորդավարներ։ 3 կին հաղորդավարներ Եվրատեսիլի պատմության մեջ առաջին անգամ եղավ։ Իսկ նախորդ տարվա հաղթող Կոնչիտա Վուրստը ընտրվել էր որպես կանաչ սենյակի հաղորդավարուհի։

Շոու՝ նվիրված 60 ամյակին 
2014 թվականի հոկտեմբերի 22-ին հայտարարվեց, որ ԵՀՄ-ն համաձայնեցրել է մեծբրիտանական հեռարձակող BBC-ի հետ, և պատրաստվում են կազմակերպել հատուկ շոու՝ նվիրված Եվրատեսիլ երգի մրցույթի 60 ամյակին։ Հայտարարության պահին շոուի ձևաչափը դեռևս հաստատված չէր, սակայն հայտնի էր, որ այս իրադարձությունը տեղի է ունենալու Լոնդոնում գտնվող Ալբերտ թագավորական սրահում, և հյուրընկալելու են Եվրատեսիլի բրիտանացի մեկնաբան Գրեհեմ Նորթոնին և Եվրատեսիլ 2013 երգի մրցույթի հաղորդավար Պետրա Մեդեին։ Հետագայում այս ամենը հաստատվեց Եվրատեսիլ 2015 երգի մրցույթի գործադիր պրոդյուսեր Էդգար Բյորմի կողմից, սակայն նշվեց, որ շոուն կայանալու է Լոնդոնի «Հեմմերսմիթ Ապոլլոն» համերգասրահում։ 60 ամյակին նվիրված այս շոուն կայացավ 2015 թվականի մարտի 31-ին, որին մասնակցեցին Եվրատեսիլ երգի մրցույթի տարբեր տարիների մասնակիցներ. ընդհանուր առմամբ 12 երկրներից 14 երգիչներ։

Մասնակից երկրներ 

2014 թվականի դեկտեմբերի 23-ին հայտարարվեց, որ մրցույթին մասնակցելու են 40 երկրներ։ Մրցույթին առաջին անգամ մասնակցեց Ավստրալիան, իսկ մեկ տարվա բացակայությունից հետո մրցույթ էին վերադարձել Կիպրոսը և Սերբիան, Չեխիան մրցույթ էր վերադարձել 5 տարվա բացակայությունից հետո, իսկ Ուկրաինան հրաժարվել էր մասնակցել մրցույթին։

2015 թվականի փետրվարի 10-ին ԵՀՄ-ն հայտարարեց, որ Ավստրալիային հրավիրել են մասնակցելու Եվրատեսիլ երգի մրցույթի եզրափակչին։ Երկիրը ներկայացնելու է SBS-ը, որը երկար ժամանակ ցուցադրում է Եվրատեսիլը Ավստրալիայում։ Նրանց մասնակցությունը եղավ միայն այս տարի՝ ի պատիվ Եվրատեսիլ երգի մրցույթի 60-ամյակի և այն փաստի, որ Եվրատեսիլը բավականին մեծ մասսայականություն և սեր է վայելում Ավստրալիայում։ Նրանք միանգամից մասնակցեցին եզրափակչին և իրավունք ստացան քվեարկելու երկու կիսաեզրափակիչներում էլ։ Եթե Ավստրալիան հաղթեր, հնարավորություն կունենար մրցույթ վերադառնալ նաև 2016 թվականին, սակայն այն չէր անցկացվի Ավստրալիայում, այնուամենայնիվ կկազմակերպվեր SBS-ի կողմից և տեղի կունենար նրանց կողմից ընտրված որևէ եվրոպական երկրում։ Այս տարի եզրափակչին մասնակցեցին 27 երկրներ, որը ռեկորդային էր մրցույթի պատմության մեջ։

Վերադարձած մասնակիցներ 

Հայաստանը ներկայացնող Genealogy խմբի անդամներից Ինգա Արշակյանը, համագործակցելով իր քրոջ՝ Անուշ Արշակյանի հետ, ներկայացրել էր Հայաստանը նաև Եվրատեսիլ 2009 երգի մրցույթում։ Միկելե Պերնիոլան և Անիտա Սիմոնչինին ներկայացրել են Սան Մարինոն Մանկական Եվրատեսիլ երգի մրցույթում։ Միկելեն մասնակցել է 2013 թվականին, իսկ Անիտան՝ 2014 թվականին՝ որպես The Peppermints խմբի անդամ։ Էմբերը, ով ներկայացրեց այս տարի Մալթան, եղել է բեկ-վոկալիստուհի 2012 թվականի մալթական ելույթի ժամանակ։ Յուզարին, ով ներկայացրեց այս տարի Բելառուսը, եղել է բեկ-վոկալիստ 2011 թվականի բելառուսական ելույթի ժամանակ։ Ադրբեջանը ներկայացնող Էլնուր Հուսեյնովը Սամիրի հետ միասին ներկայացրել է Ադրբեջանը Եվրատեսիլ 2008 երգի մրցույթ։

Առաջին կիսաեզրափակիչ 
Առաջին կիսաեզրափակիչը անցկացվեց մայիսի 19-ին, որին մասնակցեցին 16 երկրներ։ Ժյուրիի և հեռուստադիտողի քվեարկության արդյունքում ամենաշատ միավորներ ստացած 10 երկրները անցնան եզրափակիչ փուլ։ Այս կիսաեզրափակչում են քվեարկել նաև Ավստրիան, Ավստրալիան, Իսպանիան և Ֆրանսիան։

Երկրորդ կիսաեզրափակիչ 
Երկրորդ կիսաեզրափակիչը անցկացվեց մայիսի 21-ին, որին մասնակցեցին 17 երկրներ։ Ժյուրիի և հեռուստադիտողի քվեարկության արդյունքում ամենաշատ միավորներ ստացած 10 երկրներն անցան եզրափակիչ փուլ։ Այս կիսաեզրափակչում քվեարկել են նաև Ավստրալիան, Իտալիան, Մեծ Բրիտանիան և Գերմանիան։

Եզրափակիչ

Քվեարկության աղյուսակներ

Առաջին կիսաեզրափակիչ

12 միավորներ 
Ներքևում 12 միավորներն են, որոնք յուրաքանչյուր երկիր տվել է մեկ այլ երկրի առաջին կիսաեզրափակիչ փուլում

Երկրորդ կիսաեզրափակիչ

12 միավորներ 
Ներքևում 12 միավորներն են, որոնք յուրաքանչյուր երկիր տվել է մեկ այլ երկրի երկրորդ կիսաեզրափակիչ փուլում

Եզրափակիչ

12 միավորներ 
Ներքևում 12 միավորներն են, որոնք յուրաքանչյուր երկիր տվել է մեկ այլ երկրի առաջին կիսաեզրափակիչ փուլում

Այլ երկրներ 
Բոլոր այն երկրները, որոնք ցանկանում են մասնակցել Եվրատեսիլ երգի մրցույթին պարտավոր են լինել Եվրոպական հեռարձակողների միության (ԵՀՄ) գործուն անդամ։ ԵՀՄ-ն հրավեր էր ուղարկել բոլոր 56 ակտիվ անդամներին, որոնցից 40 հաստատեցին իրենց մասնակցությունը, իսկ մնացածները չեն հաստատել հետևյալ պատճառներով։

ԵՀՄ-ի ակտիվ անդամներ 
  - Անդորրական հեռարձակող Ràdio i Televisió d'Andorra-ն հայտնեց, որ Անդորրան չի վերադառնա մրցույթ այս տարի։
  - Բոսնիական հեռարձակող Radio and Television of Bosnia and Herzegovina (BHRT)-ն ներկայացրել էր իր նախնական դիմումը այս տարվա մրցույթին մասնակցելու համար, մինչ կորոշեին՝ ինչպես վճարել մրցույթի ֆոնդին փոխանցվող գումարները։ Նրանց դիմումը ենթակա էր փոփոխության և հետագայում կարող էր չեղարկվել։ 2014 թվականի նոյեմբերի 17-ին հեռարձակողը հայտարարեց, որ նրանք հրաժարվել են գալիք մրցույթին մասնակցելուց՝ ելնելով ֆինանսական խնդիրներից։ 
  - Չնայած մասնակցության նախնական դիմումը ուղարկելուն՝ 2014 թվականի հոկտեմբերի 10-ին բուլղարական հեռարձակող BNT-ն հայտարարեց, որ նրանք չեն վերադառնա մրցույթ ֆինանսական խնդիրների պատճառով, սակայն հոկտեմբերի 31-ին նրանք հայտարարեցին, որ վերջնական որոշում դեռ ընդունված չէ, ինչպես նաև հայտնեցին, որ ԵՀՄ-ն նրանց տվել է հավելյալ ժամանակ՝ հայտնի դարձած ֆինանսական խնդիրները լուծելու համար։ Այնուամենայնիվ դեկտեմբերի 18-ին BNT-ն Եվրատեսիլի պաշտոնական թվիթերյան միկրոբլոգում հաստատեց, որ Բուլղարիան այս տարի մրցույթին չի մասնակցի։
  - Չնայած 2014 թվականին Թուրքիան հայտարարեց մրցույթին՝ իրենց երկրորդ անընդմեջ չմասնակցելու մասին, այնուամենայնիվ Եվրատեսիլի վերահսկիչ Սիեստե Բեքքերի կողմից հայտարարվեց Թուրքիայի հնարավոր վերադարձի մասին։ Ավելի ուշ՝ 2014 թվականի օգոստոսին, TRT-ի միջազգային հասարակական կապերի կառավարիչը հայտնեց, որ նրանք չեն վերադառնա մրցույթ 2015 թվականին և, որ TRT-ն առհասարակ չի պատրաստվում վերադառնալ մրցույթ։ Նրանց չմասնակցելը հետագայում հաստատվեց 2014 թվականի սեպտեմբերի 5-ին։ 
  - Լիբանանյան հեռարձակող Tele Liban-ը հաստատեց, որ Լիբանանը Վիեննայում չի ունենա իր առաջնելույթը այս տարի։ Նրանք պատրաստվում էին մրցույթին մասնակցել դեռ 2005 թվականին, սակայն մրցույթից առաջ նրանց հեռացրեցին։
  - 2014 թվականի հուլիսի 31-ին լյուքսեմբուրգյան հեռարձակող Tele Letzebuerg-ը հայտարարեց, որ Լյուքսեմբուրգը 2015 թվականի մրցույթին չի վերադառնա։ Այնուամենայնիվ հոկտեմբերի 26-ին երկրի մշակույթի նախարարը հայտնեց մրցույթ վերադառնալու իր ցանկության մասին։ Ավելի ուշ վերջինս հայտարարեց, որ դա իրականում թյուրիմացություն էր, և երկիրը մրցույթ չի վերադառնալու։ 
  - Խորվաթական հեռարձակող HRT-ն hայտնեց, որ Խորվաթիան այս անգամ էլ չի մասնակցի մրցույթին։
  - Մարոկկական հեռարձակող Société Nationale de Radiodiffusion et de Télévision (SNRT)-ն հայտնեց, որ Մարոկկոն 2015 թվականին մրցույթ չի վերադառնա։
  - Մոնակական հեռարձակող Télé Monte Carlo (TMC)-ն հայտնեց, որ Մոնակոն այս տարի մրցույթ չի վերադառնա։ 
  - Radio and Television Slovakia-ն հայտարարեց, որ Սլովակիան ֆինանսական անբավարարության և հեռարձակողի ու մրցույթի ձևաչափային նպատակների անհամատեղելիության պատճառով չի վերադառնա մրցույթ։ 
  - 2014 թվականի սեպտեմբերի 19-ին ուկրաինական հեռարձակող National Television Company of Ukraine (NTU)-ը հայտարարեց, որ Ուկրաինան ֆինանսական խնդիրների և երկրում շարունակվող պատերազմական գործողությունների պատճառով չի մասնակցի Վիեննայում կայանալիք մրցույթին։

ԵՀՄ-ի ոչ ակտիվ անդամներ 
  - Լիխտենշտեյնյան հեռարձակող 1FLTV-ն ֆինանսավորման պատճառով հրաժարվել է միանալ ԵՀՄ-ին։

Պատահարներ

Սուլոցների դեմ պայքար
Արդյունքների հայտարարման ընթացքում բարձր սուլոցներ կարելի էր լսել ամեն անգամ, երբ Ռուսաստանը ստանում էր ամենաբարձր 3 միավորներից որևէ մեկը։ Քվեարկության արդյունքների հայտարարման պահին Ռուսաստանի ներկայացուցչուհի Պոլինա Գագարինան անընդհատ արտասվում էր։ Այս երևույթը շատ լրատվամիջոցներ կապեցին հենց սուլոցների հետ։ Միավորները հայտնելու գործընթացի ընդմիջման ժամանակ՝ երբ Ռուսաստանը գլխավորում էր աղյուսակը, Կոնչիտա Վուրսթը Կանաչ սենյակում, մոտենալով Պոլինային, հայտարարեց. «Դու ունեցար հիասքանչ ելույթ և արժանի ես լինել առջևում»։ Մրցույթի գործադիր տնօրեն Յոն Օլա Սանդը հայտարարեց, որ Եվրատեսիլը պետք է լինի «ընկերական ռազմադաշտ... ոչ թե քաղաքական մարտադաշտ»։ Իսկ հաղորդավարուհի Էլիս Թումլերը հիշեցրեց հանդիսատեսին, որ. «Մեր կարգախոսն է "Կամուրջներ կառուցելով", և այս երեկո երաժշտությունը պետք է լինի քաղաքականությունից բարձր դիրքում»։ Կազմակերպիչները կանխատեսում էին նմանատիպ արձագանքներ, արդյունքում վերջիններս առաջին անգամ Եվրատեսիլի պատմության մեջ կիրառեցին հակասուլոցային սարքերի համակարգ, որը հնարավորինս չափով խլացրեց անցանկալի աղմուկը։

Ծխի մեքենայի անսարքություն
Եզրափակչում Վրաստանի ելույթի ընթացքում ծխի մեքենան դուրս եկավ շահագործումից և ստիպեց վրացի ներկայացուցիչ Նինա Սուբլատտիին ժամանակավորապես ծածկվել մոխրագույն ծխի հետևում։ Այս նույնը պատահել էի նաև Ժյուրիի եզրափակչի ընթացքում բելգիացի կատարող Լուիկ Նոտտեի հետ։

Մակեդոնիայի և Չեռնոգորիայի ժյուրիի ձայների մերժում
Եզրափակչի ժամանակ Մակեդոնիայի և Չեռնոգորիայի ժյուրիի ձայները չընդունվեցին և հիմք ընդունվեց միայն հեռուստադիտողի քվեարկությունը։

Այլ մրցանակներ

Մարսել Բեզենսոնի մրցանակ
Մարսել Բեզենսոնի մրցանակ առաջին անգամ տրվել է Էստոնիայի մայրաքաղաք Տալլինում Եվրատեսիլ 2002 երգի մրցույթի ընթացքում՝ շնորհվելով եզրափակչի լավագույն մրցակցող երգերին։ Հիմնադրվելով Եվրատեսիլ 1992 երգի մրցույթում Շվեդիայի մասնակից և ներկայիս Շվեդիայի պատվիրակության նախագահ Քրիսթեր Բյորկմանի և Եվրատեսիլ 1984 երգի մրցույթում հաղթանակ տարած շվեդ Ռիչարդ Հերրեյի կողմից՝ մրցանակը անվանվեց ի պատիվ ամենամյա մրցույթի մտահաղացման հեղինակի՝ Մարսել Բեզենսոնի։ Այս մրցանակը բաժանվում է երեք անվանակարգերի՝ մամուլի մրցանակ, արտիստական մրցանակ, ստեղծագործական մրցանակ։ Հաղթողները հայտարավեցին անմիջապես եզրափակչից առաջ՝ մայիսի 23-ին։

ՕԳԱԵ մրցանակ

ՕԳԱԵ-ն (Organisation Générale des Amateurs de l'Eurovision) հիմնադրվել է 1984 թվականին Ֆինլանդիայում։ Կազմակերպությունն ունի իր 40 մասնաճյուղերը ոչ միայն Եվրոպայում, այլև աշխարհի տարբեր ծայրերում։ Ամենամյա ավանդույթ է դարձել ՕԳԱԵ քվեարկությունը. յուրաքանչյուր մասնաճյուղի անդամներ տալիս են իրենց 1-12 միավորները մրցույթի՝ իրենց ֆավորիտ երկրներին։ Այս տարի ՕԳԱԵ քվեարկությունը սկսվեց մայիսի 1-ին։ Ստորև ներկայացված աղյուսակում ներկայացված են մրցույթի ամենաշատ միավորներ ստացած 5 երկրները.

Բարբարա Դեքսի մրցանակ

Բարբարա Դեքսի մրցանակը ամեն տարի հանձնվում է House of Eurovision ֆան ակումբի կայքում անցկացրած քվեարկության արդյունքում։ Մրցանակը հումորային է, որը շնորհվում է ամենավատ հագնված մասնակցին։ Այն իր անունը ստացել է ի պատիվ Եվրատեսիլ 1997 երգի մրցույթի Բելգիայի մասնակից Բարբարա Դեքսի, ով հանդես էր եկել իր կողմից կարված զգեստով։

2015 թվականին Բարբարա Դեքսի մրցանակի արժանացավ Նիդերլանդները ներկայացնող Թրիենչե Օստերհոյսը։

Միջազգային հեռարձակում և քվեարկություն 
ԵՀՄ-ի կողմից հայտարարվել է, որ մրցույթը աշխարհում հեռուստատեսությամբ դիտել են ռեկորդային թվով հեռուստադիտողներ՝ շուրջ 197 միլիոն դիտում։ Նախկին ռեկորդը պատկանում էր նախորդ տարվան, երբ գրանցվել էր 195 միլիոն դիտում։

Քվեարկություն և խոսնակներ
Քվեարկության հերթականությունը հայտարավել էր եզրափակչի առավոտյան, սակայն ելնելով որոշակի տեխնիկական խնդիրներից՝ այն ունեցավ հետևյալ տեսքը՝

 
 - Անդրեա Դեմիրովիչ (Չեռնոգորիայի ներկայացուցիչը Եվրատեսիլ 2009 երգի մրցույթում)
 - Ջուլի Զահրա (Մալթայի ներկայացուցիչը Եվրատեսիլ 2004 երգի մրցույթում Լյուդվիգ Գալեայի հետ միասին)
 - Քրիստա Սիեգֆրիդս (Ֆինլանդիայի ներկայացուցիչը Եվրատեսիլ 2013 երգի մրցույթում)
 - Ելենա Պապարիզու (Հունաստանի ներկայացուցիչը Եվրատեսիլ 2001 երգի մրցույթում որպես Antique-ի անդամ, Եվրատեսիլ 2005 երգի մրցույթի հաղթող)
 - Սոնիա Արջինտ Յոնեսկու
 - ԹԵՈ (Բելառուսի ներկայացուցիչը Եվրատեսիլ 2014 երգի մրցույթում)
 – Անդրի Ջահու
 – Օլիվիա Ֆուրտունե
 - Թուրալ Ասադով
 - Մարկուս Ռիվա
 - Մայա Նիկոլիչ
 - Բասիմ (Դանիայի ներկայացուցիչը Եվրատեսիլ 2014 երգի մրցույթում)
 - Լաետիտա Գուարինո
 - Ուոլիդ
 - Վիրժինի Գիում
 - Լիլիթ Մուրադյան
 – Նիկի Բիրն
 - Մարիետ Հանսսոն
 - Բարբարա Շյոնբերգեր
 - Լի Լին Չին
 - Դանիելա Պիսարովիցովա
 - Լարա Սիսկար
 – Կատարինա Բելովիչ
 – Մարկո Մարկ
 - Տինկարա Կովաչ (Սլովենիայի ներկայացուցիչը Եվրատեսիլ 2014 երգի մրցույթում)
 - Չիլա Թաթար
 - Նիջելլա Լաուսոն
 - Ուգնե Գալադաուսկաիտե
 - Էդսիլիա Ռոմբլի (Նիդերլանդների ներկայացուցիչը Եվրատեսիլ 1998ում և 2007 երգի մրցույթներում)</small>
 - Օլա Չիուպա
 – Օֆեր Նախշոն
 - Դմիտրի Շեպլև (Եվրատեսիլ 2009 երգի մրցույթում Կանաչ սենյակի հաղորդավար)
 - Վալենտինա Մոնեթթա (Սան Մարինոյի ներկայացուցիչը Եվրատեսիլ 2012, 2013 և 2014 երգի մրցույթներում)</small>
 - Ֆեդերիկո Ռուսսո
 - Սիգրիդուր Հալդորսդոտիր
 - Լուկաս Համածոս
 – Մարգրետ Ռուեդ
 - Սյուզի (Պորտուգալիայի ներկայացուցիչը Եվրատեսիլ 2014 երգի մրցույթում) 
 - Տանյա (Էստոնիայի ներկայացուցիչը Եվրատեսիլ 2014 երգի մրցույթում) 
 - Նատիա Բունտուրի 
 

Ծանուցում
<small>1. նախապես ծրագրված էր, որ Պորտուգալիան, Էստոնիան և Վրաստանը հայտնեն ձայները համապատասխանաբար 5-րդը, 13-րդը և 30-րդը, սակայն տեխնիկական խնդիրներից ելնելով՝ այս երկրները հայտարարեցին համապատասխանաբար 38-րդը, 39-րդը և 40-րդը։

Ծանոթագրություններ

Արտաքին հղումներ 

Օրվա հոդված
Եվրատեսիլ 2015 երգի մրցույթ